ΓΡΑΠΤΗ ΕΡΩΤΗΣΗ E-3893/02

υποβολή: Erik Meijer (GUE/NGL) προς την Επιτροπή

(14 Ιανουαρίου 2003)

Θέμα: Η ανάληψη ενεργούς δράσης για την εξασφάλιση της δημόσιας πρόσβασης στις πληροφορίες σχετικά με τις θέσεις που έλαβε η ΕΕ στα πλαίσια του TABD (Διατλαντικού Εμπορικού Διαλόγου) και τις συνέπειες του διαλόγου αυτού για την πολιτική της ΕΕ

1. Έχει αντιληφθεί η Επιτροπή ότι κατά τα τελευταία χρόνια έχει αυξηθεί σημαντικά το κοινό ενδιαφέρον για την ανάπτυξη της παγκόσμιας αγοράς και τις εμπορικές συμφωνίες, κυρίως εκ μέρους όσων ανησυχούν

για το μέλλον της δημοκρατίας, την προστασία του περιβάλλοντος, την κατανομή των εισοδημάτων σε παγκόσμια κλίμακα και την προστασία της δημόσιαςπηρεσίας από εκείνους που εξαρτώνται ιδιαίτερα από τις κρατικές παροχές·

2. Τι μέτρα έχει λάβει μέχρι σήμερα η Επιτροπή προκειμένου να ανταποκριθεί στις νέες ανάγκες πληροφόρησης που δημιουργεί το αυξανόμενο αυτό ενδιαφέρον μεταξύ των πολιτών χωρίς εμπορικά συμφέροντα· Είναι διατεθειμένη η Επιτροπή να διευρύνει την παροχή πληροφοριών·

3. Ποιο ρόλο έχει διαδραματίσει μέχρι σήμερα ο Διατλαντικός Εμπορικός Διάλογος — ως μια άτυπη διαδικασία στα πλαίσια της οποίας οι ευρωπαϊκές και αμερικανικές επιχειρήσεις και εμπορικές ενώσεις διατυπώνουν συστάσεις για μια κοινή εμπορική πολιτική της ΕΕ και των ΗΠΑ — στο πλαίσιο της διαδικασίας λήψης αποφάσεων της ΕΕ, στις διαπραγματεύσεις μεταξύ ΕΕ και ΗΠΑ και τη θέση που έλαβε η ΕΕ κατά τις διαπραγματεύσεις του ΠΟΕ·

4. Μπορεί να αναφέρει η Επιτροπή ποιος είναι αρμόδιος για τη δημοσιότητα των συστάσεων που διατυπώθηκαν, των προπαρασκευαστικών εγγράφων που περιέχουν τις θέσεις της Επιτροπής και τις απαντήσεις της σε ερωτήσεις και συστάσεις των επιχειρηματιών και των οργανώσεών τους· Εφαρμόζεται εν προκειμένω το άρθρο 4(6) του Κανονισμού (ΕΚ) αριθ. 1049/2001(1), και τι εξαιρέσεις ισχύουν για τη δημόσια πρόσβαση στις πληροφορίες·

5. Μπορεί να αναφέρει η Επιτροπή για ποιο λόγο, απαντώντας στις συστάσεις του Διαμεσολαβητή όσον αφορά τηνπόθεση αριθ. 1128/2001/IJH, θεωρεί τη δημοσιοποίηση των θέσεων που λαμβάνει η ίδια στο πλαίσιο διμερών διαπραγματεύσεων με τις ΗΠΑ ή διαπραγματεύσεων σε παγκόσμια κλίμακα ως περιοριστική των διεθνών διαπραγματευτικών περιθωρίων της και όχι ως ένα μέσον κινητοποίησης και συναίνεσης της κοινής γνώμης στην Ευρώπη·

6. Κρίνει η Επιτροπή ότι ο σημερινός βαθμός δημοσιότητας και διαφάνειας είναι σύμφωνος με το Χάρτη των Θεμελιωδών Δικαιωμάτων της Ευρωπαϊκής Ένωσης· Εάν ναι, γιατί·

7. Είναι διατεθειμένη η Επιτροπή να εντείνει τις προσπάθειές της προκειμένου να εξασφαλίσει την πρόσβαση του κοινού στις θέσεις που η ίδια έλαβε στα πλαίσια του Διατλαντικού Εμπορικού Διαλόγου, τοποθετώντας τις πληροφορίες αυτές στην ιστοθέση της ΓΔ Εμπορίου, από κοινού με τα πρακτικά των συνεδριάσεων μεταξύ της Επιτροπής και της TABD, ώστε να μην εξαρτώνται πλέον οι ενδιαφερόμενοι από τολικό που διαδίδεται ή όχι μέσω της ιστοθέσης του TABD;

(1) ΕΕ L 145 της 31.5.2001, σελ. 43.

Απάντηση του κ. Liikanen εξ ονόματος της Επιτροπής

(17 Φεβρουαρίου 2003)

1. Πράγματι, το φαινόμενο της παγκοσμιοποίησης και η διεύρυνση του πεδίου δράσης της εμπορικής πολιτικής έχουν κινήσει το ενδιαφέρον για την εν λόγω πολιτική προσώπων που δεν ανήκουν στον κύκλο των παραδοσιακών ενδιαφερόμενων. Η εμπορική πολιτική, μέσα από τον αντίκτυπό της στην παγκοσμιοποίηση, συνάδει με τις ανησυχίες της κοινής γνώμης είτε πρόκειται για δημόσιεςπηρεσίες, περιβάλλον, την κοινωνική ρήτρα στις συναλλαγές, ποιότητα τροφίμων ή πολιτιστική ποικιλομορφία. Η Επιτροπή γνωρίζει τις ευθύνες της Ένωσης ως πρώτη εμπορική δύναμη στον κόσμο έναντι των πολιτών και των εταίρων της. Κατά συνέπεια, ένας από τους στόχους της Ένωσης στηνπουργική διάσκεψη του Παγκόσμιου Οργανισμού Εμπορίου (ΠΟΕ) στη Ντόχα από τις 9 έως τις 14 Νοεμβρίου 2001 ήταν η διεύρυνση της ημερήσιας διάταξης του νέου κύκλου διαπραγματεύσεων για τις νέες αυτές προκλήσεις και η επέκταση του πλουραλισμού και του κανόνα δικαίου στις διεθνείς εμπορικές σχέσεις.

2. Η Διοργανική Ομάδα Πληροφόρησης (ΔΟΠ) — στην οποία ανήκει το Κοινοβούλιο — ενέκρινε στις 24 Σεπτεμβρίου 2002 κατόπιν πρότασης της Επιτροπής, μία στρατηγική ενημέρωσης για το 2003 της οποίας η τέταρτη προτεραιότητα Η Ευρώπη στον κόσμο έχει ως στόχους ενημέρωσης τους εξής:

(i) συμβολή σε μία πιο ισόρροπη εκτίμηση της παγκοσμιοποίησης επισημαίνοντας τα οφέλη/ευκαιρίες ενός ανοίγματος των αγορών καθώς και τα πλεονεκτήματα της Ένωσης στο πλαίσιο αυτό·

(ii) αξιολόγηση της τρέχουσας λειτουργίας/του κεκτημένου της εμπορικής πολιτικής ως κοινή στρατηγική/απάντηση των Ευρωπαίων έναντι της παγκοσμιοποίησης·

(iii) επισήμανση των αρχών/αξιών πουπερασπίζεται η Ένωση παγκοσμίως.

3. Ο Διατλαντικός Επιχειρηματικός Διάλογος (TABD) είναι ένας από τους οργανισμούς, συμπεριλαμβανομένου του Διατλαντικού Διαλόγου Καταναλωτών (ΔΔΚ) και του Διατλαντικού Διαλόγου για το Περιβάλλον (ΔΔΠ), που δημιουργήθηκαν σε απάντηση μιας δημόσιας δήλωσης της Επιτροπής και της αμερικανικής κυβέρνησης στη Διάσκεψη Κορυφής στη Μαδρίτη το 1995. Η δήλωση αυτή είχε ως αποτέλεσμα την έναρξη του Νέου Διατλαντικού Προγράμματος συνεργασίας στον τομέα του εμπορίου και των επενδύσεων. Μεταξύ των στόχων της συνεργασίας αυτής είναι η δημιουργία γεφυρών προς τον Ατλαντικό, κυρίως ενθαρρύνοντας τους ιδιωτικούς παράγοντες και τουςπεύθυνους χάραξης πολιτικής στην Ένωση και τις Ηνωμένες Πολιτείες να δημιουργήσουν σταθερούς δεσμούς.

Οι οργανισμοί αυτοίποβάλλουν δημόσιες συστάσεις στην Επιτροπή και την αμερικανική κυβέρνηση. Καλούνται εκ περιτροπής, να παρουσιάσουν εκθέσεις στους αρχηγούς στις διασκέψεις κορυφής Ένωσης-Ηνωμένων Πολιτειών. Η Επιτροπή θεωρεί ότι το σύνολο όλων αυτών των διαλόγων έχουν εξίσου μεγάλη σημασία και αξία για την ανάπτυξη και την ενίσχυση της σταθερότητας και της ισορροπίας των διατλαντικών σχέσεων.

Η συμμετοχή, στους εν λόγω οργανισμούς είναι ανοιχτή σε όλα τα ενδιαφερόμενα μέρη στους σχετικούς τομείς.

4. Ο κανονισμός (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής εφαρμόζεται στο σύνολό του. Οι μόνες εξαιρέσεις που προβλέπονται είναι αυτές που αναφέρονται στο άρθρο 4 του εν λόγω κανονισμού.

5. Όσον αφορά την απάντησή της στο σχέδιο σύστασης του Διαμεσολαβητή στηνπόθεση αριθ. 1128/2001/IJH, η Επιτροπή θα ήθελε να επισημάνει ότι η εν λόγω καταγγελία αφορούσε μόνο ορισμένα ενημερωτικά έγγραφα και έγγραφα συζήτησης τα οποία είχαν συνταχθεί για εσωτερική χρήση. Η πλειονότητα των εγγράφων, στα οποία είχε ζητήσει πρόσβαση ο καταγγέλλων, διατίθενται στο Διαδίκτυο ή έχουν δημοσιοποιηθεί από την Επιτροπή. Η προσέγγιση της Επιτροπής — την οποία συμμερίζεται ο Διαμεσολαβητής στην τελική απόφασή του, της 9ης Δεκεμβρίου 2002, να θέσει την εν λόγωπόθεση στο αρχείο — βασίζεται στο γεγονός ότι η δημοσιοποίηση της συλλογιστικής και των εναλλακτικών λύσεων που εξετάζονται θα αποδυνάμωνε τη διαπραγματευτική της θέση εφόσον θα παρείχε στους εταίρους της πληροφορίες για πιθανούς συμβιβασμούς στους οποίους θα μπορούσε να καταλήξει η Επιτροπή σε περαιτέρω στάδιο των διαπραγματεύσεων.

6. Η πολιτική της διαφάνειας που εφαρμόζει η Επιτροπή συνάδει με το Χάρτη των Θεμελιωδών Δικαιωμάτων, κυρίως με το άρθρο 42 περί δικαιώματος πρόσβασης στα έγγραφα. Πράγματι, το άρθρο αυτό του Χάρτη ανταποκρίνεται στο άρθρο 225 της συνθήκης ΕΚ το οποίο τέθηκε σε εφαρμογή με τον προαναφερθέντα κανονισμό (ΕΚ) αριθ. 1049/2001 και εφαρμόζεται πλήρως στα έγγραφα του TABD. Επιπλέον, όπως αναφέρεται και στο επόμενο σημείο, η Επιτροπή εφαρμόζει στον εν λόγω τομέα μία ενεργή πολιτική διαφάνειας η οποίαπερβαίνει τιςποχρεώσεις που απορρέουν από τις διατάξεις της συνθήκης ΕΚ.

7. Οι συστάσεις του TABD διατίθενται στην ιστοσελίδα του (http://www.tabd.com). Επίσης διατίθενται και στον ιστοχώρο Europa της Επιτροπής, συμπεριλαμβανομένων των αντιδράσεων της Επιτροπής στις εν λόγω συστάσεις. Τα αξιότιμα μέλη που παρακολουθούν τα ζητήματα εμπορίου μεταξύ Ένωσης-Ηνωμένων Πολιτειών, θα κατέχουν πλήρως τις εργασίες του TABD και καλούνται να συμμετάσχουν σε αυτές.